Ribe Stifts Adresseaviser, 1845-06-13
Indenlandske Efterretninger. (Forordningen angaaende ulovlig Brændeviinsbrænden, Fortsættelse.) 67. Enhver, som sælger, leier eller paa anden Maade overlader Brændeviins redskaber til Nogen, der er uberettiget til at brænde Brændeviin, eller som lægger Hindringer iveien for, at ulovlig Brændeviinsbrænden eller ulovlig Besiddelse af Brændeviinsredskaber opdages eller forfølges. til vedbørlig Straf for den Skyldige, eller som paa anden Maade forsætlig opmuntrer og fremmer saadan Forseelse, skal være den Straf og alle de øvrige Følger undergiven, som efter de forestaaende Paragrapher skulle forbindes med selve Forseelsen, forsaavidt de paa ham lade sig anvende. Ligesom dette gjælder med Hensyn til Enhver, der indlader sig i nogen Forbindelse, der gaaer ud paa at sikkre de Skyldige imod Forseelsens Følger, saaledes skal endog den paabudne Mulct forhøies efter Omstændighederne indtil det Dobbelte med Hensyn til dem, der enten som Stiftere eller Styrere eller paa anden Maade have viist særdeles Virksomhed i slige lovstridige Foreninger. Saafremt Nogen paa en mindre virksom Maade, end som foranført, understøtter utilladeligt Brænderi eller modarbeider sammes Opdagelse, bliver han at ansee med Mulct, som dog i Forhold til denne Deeltagelses Beskaffenhed og de dermed forbundne Omstændigheder kan nedsættes under den i 1 bestemte Størrelse. Forsaavidt Børn eller Tyende, der have gaaet tilhaande ved bemeldte Forseelse, blot havde udført saadan Tjeneste, hvorfor de efter Forholdets Natur ikke kunde undslaae sig, ville disse i Reglen ikke være at kalde til Ansvar, og selv, naar de paa en Maade, der efter det Foranførte ikke er aldeles utilregnelig have medvirket til Overtrædelsen, vil dog med særdeles Hensyn til deres afhængige Forhold den ellers paabudne Straf være at nedsætte. 68. J ethvert Tilfælde, i hvilket en concessioneret Kobberfører, eller den, som for ham omfører eller forhandler Kobberredskaber, eller en Besidder af et bevilget Landbrænderi kjendes skyldig efter 57, skal derhos den paagjældende Concession til Omførsel af Kobberredskaber eller Bevilling til Landbrænderidrift være forbrudt. § 9. De hidtil hjemlede Jnqvisitioner efter ulovlig Brændeviinsbrænden og Besiddelse af Brændeviinsredskaber skulle vel vedblive, men dog skal for Fremtiden ingen privat Mand, der fremstaaer som Angiver, være berettiget til at æske saadan Jnqvisition, med Undtagelse af den, der som Eier eller Bruger af et lovligt Brænderi finder sig forurettet ved det Jndgreb, i hans lovlige Næring, der indeholdes i Forseelsen, hvilken derhos, naar han ikke kan understøtte sin Angivelse med saadanne Meddelelser, som bør bevirke, at den vedkommende Politimester i Overeensstemmelse med 9 10 paa det Offentliges Vegne har at begynde en Undersøgelse, skal være pligtig, saafremt det af bemeldte Politimester forlanges, at stille Sikkerhed for den Erstatning, som kunde blive ham paalagt, hvis det i sin Tid findes, at der ingen Grund har været til hans Mistanke. Fremdeles skal den Angiveren, ved Forordn. af 2. August 1786 tilsagte Belønning bortfalde, ligesom heller ingen privat Mand, der ikke som foranført, selv kan ansees forurettet ved bemeldte Forseelse, for Fremtiden kan paatale samme. § 10. Derimod vil det paaligge vedkommende Politimester at holde over Forbudet mod ulovlig Brændeviinsbrænden og uberettiget Besiddelse af Brændeviins redskaber med den Jver og Nidkjærhed, som vor alvorlige Villie, at see disse fordærvelige Lovovertrædelser udryddede, maa tilsige ham, i hvilken Henseende og Sognefogderne, og hvem der ellers maatte være givet Politimesteren til Medhjælp i at paasee Lovens Overholdelse, redelig bør være ham behjælpelige. Naar der gives rimelig Anledning til at formode, at hiin Forseelse begaaes, uden at fyldestgjørende Beviis derfor paa anden Maade kan ventes tilveiebragt, haver Politimesteren at anstille Huusundersøgelse hos de Paagieldende. (Fortsættes.)